CELEX: C2005/155/23
Language: el
Date: 2005-06-25 00:00:00
Title: Απόφαση του Πρωτοδικείου, της 21ης Απριλίου 2005, στην υπόθεση T-269/02, PepsiCo, Inc. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (Κοινοτικό σήμα — Διαδικασία ανακοπής — Αίτηση καταχωρίσεως του κοινοτικού λεκτικού σήματος RUFFLES — Προγενέστερο εθνικό σήμα RIFFELS — Ακόμη προγενέστερο εθνικό σήμα RUFFLES — Συνύπαρξη και ισοδυναμία μεταξύ των εθνικών και των κοινοτικών σημάτων)

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/12
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 21ης Απριλίου 2005
   στην υπόθεση T-269/02, PepsiCo, Inc. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (1)
   
   (Κοινοτικό σήμα - Διαδικασία ανακοπής - Αίτηση καταχωρίσεως του κοινοτικού λεκτικού σήματος RUFFLES - Προγενέστερο εθνικό σήμα RIFFELS - Ακόμη προγενέστερο εθνικό σήμα RUFFLES - Συνύπαρξη και ισοδυναμία μεταξύ των εθνικών και των κοινοτικών σημάτων)
   (2005/C 155/23)
   Γλώσσα διαδικασίας: η αγγλική
   Στην υπόθεση T-269/02, PepsiCo, Inc., με έδρα το Purchase, Νέα Υόρκη (Ηνωμένες Πολιτείες Αμερικής), εκπροσωπούμενη από τον E. Armijo Chávarri, δικηγόρο, κατά Γραφείου Εναρμονίσεως στο πλαίσιο της Εσωτερικής Αγοράς (σήματα, σχέδια και υποδείγματα) (ΓΕΕΑ) (εκπρόσωποι: αρχικώς J. Novais Gonçalves και J. Crespo Carrillo και στη συνέχεια A. von Mühlendahl και J. Novais Gonçalves), αντίδικος κατά τη διαδικασία ενώπιον του τμήματος προσφυγών του ΓΕΕΑ και παρεμβαίνων ενώπιον του Πρωτοδικείου: Intersnack Knabber-Gebäck GmbH & Co. KG, πρώην Convent Knabber-Gebäck GmbH & Co. KG, με έδρα την Κολωνία (Γερμανία), εκπροσωπούμενη από τον Μ. Schaeffer, δικηγόρο, με αντικείμενο προσφυγή κατά της αποφάσεως του πρώτου τμήματος προσφυγών του ΓΕΕΑ, της 10ης Ιουνίου 2002 (υπόθεση R 114/2000-1), σχετικής με διαδικασία ανακοπής μεταξύ PepsiCo, Inc. και Intersnack Knabber-Gebäck GmbH & Co. KG, το Πρωτοδικείο (πέμπτο τμήμα), συγκείμενο από τους Μ. Βηλαρά, πρόεδρο, F. Dehousse και D. Šváby, δικαστές, γραμματέας: J. Palacio González, κύριος υπάλληλος διοικήσεως, εξέδωσε στις 21 Απριλίου 2005 απόφαση με το ακόλουθο διατακτικό:
   
               1
            
            
               Απορρίπτει την προσφυγή.
            
         
               2
            
            
               Καταδικάζει την προσφεύγουσα στα δικαστικά της έξοδα, καθώς και σε αυτά του Γραφείου Εναρμονίσεως στο πλαίσιο της Εσωτερικής Αγοράς (σήματα, σχέδια και υποδείγματα).
            
         
               3
            
            
               Η παρεμβαίνουσα φέρει τα δικά της δικαστικά έξοδα.
            
         
      (1)  ΕΕ C 261 της 26.10.2002